Portálvita:Középfölde

message: Létrehoztam csonkok jelölésére Középföldés sablont, a kapcsos zárójelek közé csonk-középföldét kell írni. A kép persze nem végleges. Remélem, nem szúrtam el, nem csináltam butaságot. Vargamate vita 2009. május 20., 19:36 (CEST)
thread_title: Csonkjelölés

message: Helló! Jó látni, hogy valaki felkarolja kicsit a már évek óta halódóban lévő középfölde-projektet. Aktív szerkesztőként az utóbbi időkben azt hiszem, csak jómagam próbáltam valamiféle gyommentes rendet (de egyáltalán nem szép kertet) tartani a szócikkek között, de komoly munkát már rég végeztem. Talán ez a portál engem is lelkesíteni fog.
Esetleg, ha kicsit több időm lesz (pl. nyáron), akkor néhányan, ezzel szívesen foglalkozó szerkesztők megalkothatnánk valami koncepciót a Tolkien-korpuszról szóló cikkek írására/rendberakására. A portál megalkotása ehhez nagyszerű első lépés, ezt köszönöm, akár az egész wikipédia nevében is.
Ha az általam létrehozott cikkeket megnézed, akkor láthatod, hogy engem inkább a régi korok érdekelnek, a mitologikus részek, továbbá az "érdekesebb" dolgok. Ha cikkírás során netán valami problémád adódna, szívesen segítek, amit tudok. Üdv: – Neruo vita 2009. május 20., 16:05 (CEST)
*Köszi, jólesik, hogy ekkora örömet okoztam a portál beindításával. Megpróbálok mindent elkövetni, hogy megfelelően tudjam karbantartani a portált, hiszen úgy érzem, szükség van ezeknek a cikkeknek a fejlesztésére. Jó lenne, ha sikerülne létrehozni egy olyan szócikk-gyűjteményt, ami eligazít a Tolkien által megálmodott Középföldén. Azt hittem, egyedül leszek ezzel, de látom, van, aki ugyanúgy ezt szeretné elérni. Természetesen engem is érdekel a Szilmarilok, és az Első kor története, de ugyanúgy szeretem a Harmadkort, A Gyűrűk Urát is, sőt, egy-két videojáték is megvan. Igyekszem rendberakni a Középfölde cikkeket, természetesen nagyon örülök a segítségnek, mégha a portál szinte azonnali beindításával önkényesnek tűnök is. Furcsának találom, hogy angolul már elég régóta van Középfölde portál, magyarul meg eddig nem volt, pedig imádom a témát, ezért készítettem a portált. Tulajdonképp wikipédiás működésem is Tolkien-munkával indult, kibővítettem a quenya cikket az angol cikk lefordításával. Most értem el azt a szintet, hogy egyáltalán beindíthassam a portált, s attól féltem, más megteszi ezt, míg próbálkozom. Azért remélem, képes leszek a portál feladatainak ellátására, de biztos, hogy el nem fogom hanyagolni. Ez volt a rövid válaszom, ami akár bevezető is lehet a portálvitához. Kösz, hogy felajánlottad segítségedet, egész biztos élni fogok vele. Üdv: Vargamate vita 2009. május 20., 18:12 (CEST)
thread_title: Üdvözlet

message: Üdvözlet! 
A Portálok vitáján felmerült kérdésre:
A portál szerkezetét átalakítottam, a mostani dobozok színeit, keretek vastagságait és minden nyavalyát a Portál:Középfölde/Fejléc oldalon lehet variálni. A sablonnal kéretik vigyázni, mert egy apró hiba is nagy gondokat tud okozni. 
Újdonság, hogy a szerkesztést, frissítést segítő linkek megtalálhatók rejtve, a fejléccímek mellett (például a „A hónap szócikke” mellé odaviszed az egeret, akkor kattintható dolog van ott, ami egyenesen az adott doboz tartalmának szerkesztéséhez visz). 
Amit még ajánlanák, az a Cikkek szakasz átrendezése. Jelenleg ugye egymás alatt, oszlopszerű lista van, ezzel az a gond, hogy rengeteg üres hely van a két oszlop között. Ha ez a navboxszerűen vízszintesen lenne rendezve, akkor egyből megnyugodna az én kicsi szívem. :) 
Legjobbakat! ~  Boro  2009. október 24., 10:37 (CEST)
replies: text: A cikkeket megcsináltam, remélem így jó lesz mindenkinek. Amit még érdemesebb lenne átnézni, az a hónap cikke. Lehetne rakni bele wikilinkeket, ha vannak képek, akkor azokkal is fellehet dobni. Mindezt azért, mert most számomra egy eléggé összefojt szómasszának tűnik, ami hülyeség, mert olvasni szokták, de ha ízlésesebben van valami az ember elé pakolva, azt szívesebben olvassa el. ~  Boro  2009. október 24., 11:04 (CEST)
Köszi szépen, ez tényleg sokkal jobban néz ki. Igazság szerint új vagyok ebben a portálszerkesztősdiben, ezért a Harry Potter-portált és a Nyelvek portált vettem alapul. A hónap cikkénél én is gondoltam képekre is, de mivel nincs minden cikknél kép, ezért kis gondot okoz nekem, hogy mindig találjak képet, de lassan majd csak belejövök a dologba. Mindegy, ez a szép kis dizájnváltás úgyis fellelkesített, remélem, ez majd a portálon is meglátszik majd :) Vargamate vita 2009. október 24., 14:23 (CEST)

text: Jut eszembe, hónap képét be akartam rakni, csak Középföldés képek tekintetében nem tudom, elég széles-e a kínálat. Vargamate vita 2009. október 24., 14:26 (CEST)
replies: text: :Ha kifogytál a képekből, akkor vagy leveszed vagy átnevezed kiemelt képeknek. Azt nem kell cserélgetni hónaponként. :) ~  Boro  2009. október 24., 18:28 (CEST)

text: :Kösz a tippet! :) Vargamate vita 2009. október 24., 19:25 (CEST)
thread_title:  Új dizájn, átnézés 

message: Megfontolandó lenne, hogy elegendő számú érdeklődő esetén érdemes lenne valami Tolkien-munkacsoportot vagy ilyesmit létrehozni. Tartozhatna az Irodalmi műhelyekhez. Ha valakit érdekel a dolog, írjon a vitalapomon, és ha legalább hárman vagyunk, elkezdek dolgozni rajta. Ha más szeretné elkészíteni és vezetni a munkacsoportot, én abban is benne vagyok, csak valamire mindenképp szükség lenne, mert a portál, bár gyűjteni képes a szócikkeket, és talán rendezni is, a szócikkírás megszervezését nem tudja vállalni, pedig az is ugyanolyan fontos. Irányelvekre van szükség, és egységes sablonokra, szócikkekre, stb. ezért nagyon fontos, hogy valami történjék ebben az ügyben. Remélem, sokakat érdekel javaslatom. További szép napot! - Vargamate vita 2009. október 26., 17:32 (CET)
replies: text: Létrehoztam egy tervezetszerűséget allapon, akinek van kedve, jöjjön szervezkedni Tolkien-ügyben. - Vargamate vita 2009. november 15., 22:52 (CET)
thread_title: Munkacsoport alakításának megfontolása

message: Ha senkinek nem tűnt fel akkor szólok, hogy a Portál:Középfölde/ikon által hivatkozott :file:Emblema_Eärendil.svg copyvio miatt törlésre került a commonson, és emiatt minden tolkienes cikk ellenőrizetlenné vált... Új ikon kellene, lehetőleg nem jogvédett. --grin ✎ 2011. április 1., 23:33 (CEST)
replies: text: Lecseréltem az ikont. Vargamate vita 2011. április 4., 18:14 (CEST)
thread_title:  ikon törölve 

message: Az Eä és Arda cikkek mit keresnek középföldén? A Tolkieni-univerzumban találhatók ugyan, de nem Középöldén.
Fatimē Särfeses Aláírás:ß 2011. június 28., 15:51 (CEST)
replies: text: Helo, ez egy lezajlott "vita". Az az elfogadott, hogy a Tolkieni univerzumot, az egesz agyszulemenyt affele Kozepfolde-cikluskent kezeljuk. Egyebkent en is feltettem a kerdest, tobb, mint ot eve (te jo eg! :) ): ehelyutt --Neruo vita 2011. június 29., 14:08 (CEST)
replies: text: : Na ez mondjuk tényleg meglepő. Nem baj, úgyis így keresne rá mindenki. Fatimē Särfeses Aláírás:ß 2011. június 30., 15:33 (CEST)
thread_title:  Eä? 

message: Hello, I don't speak hungarian, and my english isn't fluent. I inform you that this illustration is a derivative-work of a drawing of Tolkien. It is thus forbidden on Commons and is going to be deleted.--Harmonia Amanda vita 2011. augusztus 5., 19:06 (CEST)
replies: text: All right, I understand. Vargamate vita 2011. augusztus 5., 21:24 (CEST)
thread_title:  Illustration copyvio